Tepişteyo nêweş Huseyîn Îdîgo ke 26 serrî zîndan de mend û înfazê ci ame taloqkerdene Nêweşxaneyê Sêrtî de merd. Îdîg nêweşîyanê xo ra semed 2018 de amebi veradayene.
MED-TUHAD-FEDî hesabê xo yê twitterî ser o agahîyî pare kerdî û da zanayene ke Îdîgî nêweşxane de dinyaya xo bedilnaye. Keye û îdarekaranê komele cenaza morgî ra girewte û qezaya Misirci ya Sêrtî de defin kerde. Endam û Îdarekarê TUAY DERî yê Sêrt û Amedî, îdarekarÊ HDPyî zî tewrê merasîmê cenaza bîyî.
MED TUHAD-FEDî pare kerd ke zîndanan de bi seya tepişteyê nêweşî estê û ganî cade nê tepişteyî bêrê veradayene.
